
Morge frühe


wenn


d Sunne lacht...


Das Wärch! Bis do hi no unbekannt


wo der zue fäuig yd Finger chunnt.


Vom schriebe hei aui öppis dr vo


das wüsse mer lenger scho.


Das Buech eignet sech Bispüuswies-


aus Bettlektüre wi uf dr Reis,


ha s säuber gläse und i dänke…?


Wunderbar! Ideau zum schänke.


Blitzartig fauts mer y,


de Buechbang isch s Richtige für di,


es tuet Zyt vertriebe u di begleite,


vor Erschte bis zur Letschte Sitte.


Wenns einisch zytlich grad so passt


u di d Luscht zum Läse erfasst?


isch das s Beschte gäge d Längwiele


ungerhautsam, läbig dür aui Ziele.


Töu biege Buech uf Buech


wie angeri Nastuech uf Nastuech


nimms yd Hang u entspann di,


däich derby, e chly a mi.


Es Buech Wärtet me nid nom Gwicht,


dr Hingergrund zöut, vor Gschicht,


isch der Umfang no so gring


lit doch e wichtige Töu vom Läbe drinn.

Üses Geburi Gschänk a di,


söu öppis Bodeständigs sy,


im Louf vom däm Johr


fahr isch mit dire Frou, bi üs vor.


Rächti Socke u guets Schue Wärch,


im Ämmitau hets dürhar Chüe Dräck,


e Räge Schutz nid vergässe


Viellicht no es Haubeli yd Täsche.


Höger hei mer meh weder gnue,


zum Abe luege, muess me zersch uf eine ue.


Sicherheits Hauber näh mer e Wurscht mit,


wes im Fau niene öppis bessers git.


Mir marschiere gmüetlech düre Waud,


gli einisch mache mer e Znüni Haut.


De geits Obsi bis witt über d Flue,


übere Grot y, äne abe u de wieder ue.


Nach em Abstächer yr d Brauerei


chöme mer ersch fyschterlige Hei,


chunnt ys de nüt schleuers y Sinn,


bliebe mer haut yr Stube in.


2 Di siebe Hängschte ud Sichle, Eriz

Hüt lüte nid nume d Geburtstags Glogge


es sy d Lismernodle wo chlefele für warmi Socke,


die sy de sicher Bloterefrei u weichem Gfüheu,


für Eis vo dine nöchschte Wanderzieu.


Grad ydere usichere u blöde Zyt


wos ke Usgang chum es Fröideli git,


muess me deheime für z Friedeheit sorge


öppe e Gaffe-Rundi mit Schwarzwäuder Turte.


De Glückwunsch faut üs gar nid schwär


mir gratuliere gärn, u fröje üs sehr,


gueti Gsundheit chasch mers Gloube,


derzue vüu Chraft bsungers dine Ouge.


Affoutere im Ämmitau 3

Samschti em zwöi wei mer starte,


nach dr Begrüessig y üs em Garte.


Los geits, e länge Bitz em Bach entlang,


samt Rucksack, über e Bahnübergang.


Jtz Chieche u Schnopse üsere vier


über e Hoger uf, dert gits afe es Bier,


e schöne Marsch über e Huusbärg,


wo me Bärneraupe yr Obesunne gseht.


Äne abe yr Wirtschaft, gits es z Nacht,


do hei si e Tisch für üs parat gmacht,


no dem feine Ässe, hei mer e haub Stung bis Hei,


wo mer üse Wohnort präsentiere chöi.


S Pyschemaa ud Bettfläsche isch parat,


samt Wäschtüechli u Rasierapparat,


sötts em Änd Hudduwätter gä,


müesst me de haut s Outo näh.


4 Ettishüsere

E liebe


Gruess


y Tulpeform


Liebe Jubilar…


mir chöis nid fasse,


u probiere glych y paar Wort,


e Glückwunsch zäme z fasse.


Jedes Johr fots wieder vo vore a,


wieso muess me ou gäng am glyche Tag Geburi ha?


mir schriebe mit Gfüheu und Verschtang


zersch linggs u de mit der rächte Hang,


di haubi Schwiiz fieret mit,


mir sy glücklich, dass es di git,


e Grosse Töu machts per Telefon,


aber aui wünsche härzlechi Gratulation.





Gueti Wünsch


Gäng wi gäng u aui Mou,


wachst wieder d Johreszahu


der eint schmuntzlet, nimmts glasse,


der Anger chas chum fasse.


No öppis geit obsi, ganz klar,


wieder Eis meh u das au Johr.


Zum Resigniere gits ke Grund


als zsäge…es chunnt wies chunnt!


derfür lö mer s Chemi ghörig rouchne


für Liebi Wünsch wo chasch bruche


dermit schicke mer Grüess, bünglet y me Värs,


bis gli…das wärs!

Du bisch


mis Glück u


mi Stärn i ha


di Gärn


Weisch no, was mer ys hei versproche,


vor mehrere Johre gar Wuche?


Statt Guud gäng Ufmerksamkeit schänke,


u zrugg a die schöne Momänte dänke.


Über Näbesächlichkeite chönne lache,


hüuft ou Gsichtsmuskle straffe.


Zu Verständnis u blingem Vertroue


ghört Ehrlichkeit, de bruchts ke Kontroue.


Gits de glych no e Stämperei,


bringt me z mornderisch es Blüemli hei,


em Änd es Praline,


äjs würkt ersch no meh.


Grotet eim doch no öppis yd Speiche


heissts di richtigi Wortwahu breiche,


Wuet u Erger jo nid lo stoue


we d Manne houe de biesse d Froue.


Uf verbrönnti Röschti u e Stei wi suuri Gurke


cha es Cherzli Wunger würke.


Glägeheite gits gwüss gnue im Läbe,


um es nätts Wort oder Dankeschön z Säge.


Wenn s nid louft y aune Egge chlemmt


us Tämpäramänt düre brönnt,


Türe tätscht us Gschir y tuusig Schärbe,


de chas nume no besser wärde.


Jtz probier dini Hang y mini z lege,


u gschpür, was das ma bewege,


mir wünsche no vüu söttigi Momänte,


bis witt use, über d AHV Ränte.










Grümple...

Jtz aber diffig der hinger


im Frühelig geit aus vüu ringer,


di Sache wo me do zäme treit


u jtz aus Grümpu ume steit.


Aus das wo eim füra rühit


het einisch zum nüimödische ghört,


fescht entschlosse aus muess furt,


no lieber Geschter weder ersch Hüt.


Es Gigampfiross u Bebesache, massehaft,


hinger dem verfrässne Chleiderschaft,


es armloses Bisibäbi packsch em Schübu


Grosis Hüet u Hudle ab dermit y Chübu.


Wydlichörb vou auti Zytige, Himmustärne…


vo Müüs verfrässne Sack, mit Hühnerchärne.


Chleider samt Gufere, vergüubt u kaputt


aus flügt use y Schutt.


Di verbületi Brännte het ou ihri Gschicht,


e Woog wo bloss no d häufti a git vom Gwicht

